Ain Anger

Ain Anger (sündinud 17. juunil 1971 Kihelkonnal Saaremaal) on eesti ooperilaulja (bass). Ain Anger õppis aastatel 1992–1996 Eesti Muusikaakadeemias Ivo Kuuse, Virgilijus Noreika ja Matti Pelo juures laulmist. Aastail 1993–2001 laulis Anger Rahvusooperis Estonia, alates 1996. aastast solistina. Aastail 2001–2004 oli ta Leipzigi ooperi solist. Aastail 2004–2010 oli Anger Viini Riigiooperi solist. Viinis debüteeris ta 2004. aastal Giuseppe Verdi ooperis „Rigoletto“. Külalisena on Ain Anger esinenud paljudes mainekates ooperiteatrites, sh Berliini Saksa Ooper, Dresdeni Semper Opera, Müncheni Baieri riigiooper, Prantsusmaal Opera de Montpellier, Pariisi Rahvusooper, Pariisi Théâtre Champs-Elysée, Milano La Scala, Londoni Royal Opera House, Läti Rahvusooper, Madridi ooperiteater Teatro Real, Barcelona Gran Teatre del Liceu, Lyric Opera of Chicago, San Francisco Ooper, National Opera Washington. Ta on esinenud nimekatel festivalidel, sh Bayreuthi festival, BBC Proms, Tokyo kevadfestival, Edinburghi rahvusvaheline festival, Savolinna ooperifestival, Salzburgi ooperifestivalil, Bergeni festival, Lucerni festival. Ain Anger on esimene eestlane, keda on kutsutud esinema Bayreuthi ooperifestivalile. Ta debüteeris seal 2009. aastal, lauldes Fafneri osa ooperites „Reini kuld” ja „Siegfried” (dirigent Christian Thielemann). Ameerika Ühendriikides debüteeris Ain Anger 2002. aastal, kui laulis peaosa Rodion Štšedrini ooperi „Võlutud rändur“ maailmaesiettekandel New Yorgi Avery Fisher Hallis (New Yorgi Filharmoonikud, dirigent Lorin Maazel). New Yorgi Metropolitan Operas debüteeris Ain Anger 2021/2022. hooajal, lauldes Pimeni osa Modest Mussorgski "Boriss Godunovis" ja Gremini osa Pjotr Tšaikovski "Jevgeni Oneginis". 2013. aastal debüteeris ta Milano La Scalas Dalandina Richard Wagneri „Lendavas Hollandlases“ (dirigent Hartmut Haenchen) ja Barcelona Gran Teatre del Liceus (dirigent Josep Pons). Aeg-ajalt saab teda näha ka Eesti lavalaudadel. Rahvusooperi 2012/2013. hooajal laulis ta Mefisto osa Gounod‘ ooperis „Faust“, milles mõjuva ja kaasahaarava tegelaskuju loomise eest pärjati teda Eesti Teatriliidu muusikaauhinnaga. Juulis 2024 valiti Anger Saaremaa Ooperipäevade kunstiliseks juhiks. Angeri ooperi- ja kontserdirepertuaar on väga lai. Viini Riigiooperi solistina on tal ooperirolle kogunenud üle 40, nende seas: Philippe II ja Suurinkvisiitor (Verdi „Don Carlos“), Sarastro (Mozarti „Võluflööt“), Gremin (Tšaikovski „Jevgeni Onegin“), Pimen (Mussorgski „Boriss Godunov“) Fiesco (Verdi „Simon Boccanegra“), Wagneri ooperites Pogner („Nürnbergi meisterlauljad“), Daland („Lendav Hollandlane“), kuningas Heinrich („Lohengrin“), Hermann („Tannhäuser“), Hunding („Valküür“), Titurel (“Parsifal”) jpt. Kontsertlauljana on tema viimaste hooaegade kavas olnud järgmised projektid: San Francisco Sümfooniaorkestriga Beethoveni „Missa solemnis“ (rež. Michael Tilson Thomas) ja Verdi reekviem (dir James Conlon), Philadelphia orkestriga Straussi „Elektra“ (dir Charles Dutoit) ning Baieri Raadioorkestri (dir Mariss Jansons), Frankfurdi HR Sümfooniaorkestriga (dir Paavo Järvi) Mahleri 8. sümfoonia ja BBC Šoti Sümfooniaorkestriga "Tannhäuser" (BBC Proms, dir Donald Runnicles). Anger on esinenud veel New Yorgi, Clevelandi, Saint Louise, Stockholmi ja Tokyo sümfooniaorkestritega ning teinud koostööd paljude tuntud dirigentidega, nagu Lorin Maazel, Christian Thielemann, Seiji Ozawa, Zubin Mehta, Riccardo Muti, Esa-Pekka Salonen ja Franz Welser-Möst. Alates 2025. aastast on ta Saaremaa ooperipäevade kunstiline juht. 2013 Valgetähe III klassi teenetemärk 2013 Eesti Teatriliidu muusikaauhind 2014 Georg Otsa nimeline auhind 2014 Eesti Vabariigi kultuuripreemia 2014 Eesti Kultuurkapitali helikunsti aastapreemia (maailmatasemel osatäitmiste ja esinemiste eest juhtivatel ooperi- ja kontserdilavadel) 2020 Austria Kammersänger (esimese eestlasena) 2020 Eesti Kultuurkapitali helikunsti aastapreemia (maailmalavade ooperisolist) 2023 Eesti Muusikanõukogu interpretatsioonipreemia (Eesti laulukunsti väärikas esindamine maailma ooperi- ja kontserdilavadel) "Ain Anger. Viini Riigiooper". Originaali arhiivikoopia seisuga 25. juuni 2017. Vaadatud 7. jaanuaril 2020. Arne Mikk. Ain Anger Bayreuthis. Sirp, 11. september 2009. Kaspar Viilup. Ain Anger: juba sel sügisel on mul võimalus astuda Metropolitan Opera lavale. ERR, 4. veebruar 2021. Ain Anger. Metropolitan Opera veebisait. "Arhiivikoopia". Originaali arhiivikoopia seisuga 22. mai 2014. Vaadatud 21. mail 2014.{{netiviide}}: CS1 hooldus: arhiivikoopia kasutusel pealkirjana (link) http://operabase.com/a/Ain_Anger/176/et Saaremaa ooperipäevade uus kunstiline juht on Ain Anger, err.ee, 27.7.2024. Eesti riiklike teenetemärkide kavaleride andmebaas presidendi kantselei kodulehel (president.ee). Valme, Valner. Ain Angerile anti Viinis Kammersängeri tiitel. ERR, 15. juuni 2020. Ain Anger Harrison Parrotti veebilehel Vastab Ain Anger, Teater. Muusika. Kino, 6. juuli 2009 Ain Anger, ooperitaeva James Bond ja tuletõrjuja Eesti Päevaleht, 24. november 2013 Ain Anger – Saaremaalt Viini, Saarte Hääl, 27. juuli 2015 Ain Anger singing Gremin's aria from EUGENE ONEGIN YouTube'is